Lago Posadasas
Lago Posadasas (iki 2018 m. – Ipolito Irigojenas, isp. Hipólito Yrigoyen) – gyvenvietė Argentinoje, Santa Kruso provincijos vakaruose, Rio Čiko departamente, 208 km į pietvakarius nuo Perito Moreno. Gyvenvietė įsikūrusi Patagonijos Anduose, prie Posado ežero kranto ir Tardės upės slėnio. 171 gyventojas. Turistinis centras. Žūklė Posado ežere, ekskursijos į San Lorenso kalną, aplinkinius kalnus, ežerus.